stanford-oval/wikipedia huggingface dataset:
פרס לוקוס
קטגוריות הפרס

הפרס ניתן בחמש עשרה קטגוריות:
פרס לוקוס לרומן הטוב ביותר
פרס לוקוס לרומן המדע הבדיוני הטוב ביותר
פרס לוקוס לרומן הפנטזיה הטוב ביותר
פרס לוקוס לרומן הראשון הטוב ביותר
פרס לוקוס לרומן הטוב ביותר לבני נוער
פרס לוקוס לנובלה הטובה ביותר
פרס לוקוס ליצירת פרוזה מאוד קצרה (Novelette)
פרס לוקוס לסיפור הקצר הטוב ביותר
פרס לוקוס לכתב העת הטוב ביותר
פרס לוקוס למוציא לאור הטוב ביותר
פרס לוקוס לאנתולוגיה הטובה ביותר
פרס לוקוס לאסופה הטוב ביותר
פרס לוקוס לעורך הטוב ביותר
פרס לוקוס לאמן הטוב ביותר
פרס לוקוס ליצירה לא בדיונית או לספר האמנות הטוב ביותר
פרס לורנס אוליבייה לבמאי הטוב ביותר במחזמר

| --- | --- |
 מדינה:  הממלכה המאוחדת הממלכה המאוחדת
 הגוף המעניק:  אגודת התיאטרון של לונדון
 תקופת הפרס:  1976–הווה (כ־48 שנים)
 נקרא על שם:  לורנס אוליבייה
 אתר רשמי
 
פרס לורנס אוליבייה לבמאי הטוב ביותר במחזמר (באנגלית: Laurence Olivier Award for Best Director of a Musical) היה פרס שנתי שהוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשם "פרס אגודת תיאטראות הווסט אנד" בשנת 1976, ושמו הוחלף ב-1984 לכבודו של השחקן האנגלי לורנס אוליבייה.
ב-1991 פוצלה קטגוריית הבמאי הטוב ביותר לשתיים "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר.
ראו גם

פרס דרמה דסק לבמאי מצטיין במחזמר
פרס טוני לבמאי הטוב ביותר במחזמר
פורט סנט ג'ורג' (הודו)

| --- | --- |

מבצר סנט ג'ורג' בציור מ-1754
 מידע כללי
 סוג:  מבצר
 שימוש:  מבצר צבאי מושב האספה המחוקקת של טמיל נאדו.
 על שם:  סנט ג'ורג'
 כתובת:  Rajaji road
 מיקום:  צ'נאי, טמיל נאדו
 מדינה:  הודו
 מייסדים:  חברת הודו המזרחית הבריטית
 מפעיל:  ממשלת טמיל נאדו סוכנות הסקר הארכאולוגי של הודו.
 הקמה ובנייה
 תקופת הבנייה:  1639–1644 (כ־5 שנים)
 תאריך פתיחה רשמי:  23 באפריל 1644
 חומרי בנייה:  לבנים שיש
 עלות:  3,000 לירות שטרלינג
 מידות
 אורך:  1,100 מטר
 רוחב:  500 מטר
 שטח:  400 דונם
 גובה מעל פני הים:  0 מטר
 קואורדינטות:  13°04′47″N 80°17′13″E﻿ / ﻿13.079722°N 80.286944°E﻿ / 13.079722; 80.286944
  (למפת טמיל נאדו מוגדלת) צ'נאיפורט סנט ג'ורג'(למפת טמיל נאדו רגילה) צ'נאיפורט סנט ג'ורג'(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפורט סנט ג'ורג'(למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפורט סנט ג'ורג' he
 
פורט סנט ג'ורג' (באנגלית: Fort St. George; בטמילית: புனித ஜார்ஜ் கோட்டை) הוא מבצר ימי היסטורי שנבנה באמצע המאה ה-17 בעיר צ'נאי במדינת טמיל נאדו שבדרום מזרח הודו. המבצר נבנה על ידי חברת הודו המזרחית הבריטית ונחשב למבנה הראשון שנבנה בצ'נאי ולמבצר הראשון שהקימו הבריטים בהודו. המבצר היווה את אחד מהשלבים הראשונים להתבססות בריטניה בהודו והוא היה תחת שליטת בריטניה מיום הקמתו ועד קבלת העצמאות של הודו (למעט שלוש שנים בהן נכבש על ידי צרפת)
המבצר מוגדר כאתר מורשת מוגן ומשמש כיום כמקום מושבה של האספה המחוקקת של טמיל נאדו וכן מוזיאון למורשת השלטון הבריטי בהודו.
רקע

חברת הודו המזרחית הבריטית ראתה בהודו כבסיס משמעותי להרחבת הסחר עם המזרח הרחוק כשבתחילת המאה ה-17 תקעה החברה יתד ראשון בחוף המערבי של הודו. מנקודה זו ניהלה החברה את הפלגת ספינות המסחר במדינות ממזרח להודו.
כשהתברר למנהלי החברה שספינות החברה מתמודדות עם בעיית שודדי ים במצר מלאקה החליטו להעביר את מרכז החברה למזרחה של הודו כדי להיות קרובים למיצרים.
ההיסטוריה של המבצר > הקמת המבצר

בשנות ה-30 של המאה ה-17 רכשה חברת הודו המזרחית הבריטית שטח פתוח בחופה הדרום מזרחי של הודו בשם קורומנדל וב-1639 החלה להקים במקום נמל ומבצר. חנוכת המבצר נערכה ב-23 באפריל 1644 ועלות הבנייה הייתה כ-3,000 ליש"ט.
מכיוון שחנוכת המבצר צוינה בסמוך ליום סנט ג'ורג' (פטרונה של אנגליה) נקרא המבצר על שמו של הקדוש.
ההיסטוריה של המבצר > התפתחות המבצר

לאחר השקת הנמל והמבצר החלה לקום סביבם התיישבות אזרחית שנקראה במקור מות'יאלפט (Muthialpet) ויותר מאוחר התווסף ליישוב הקטן השם ג'ורג'טאון (אנ') (על שמו של ג'ורג' החמישי, מלך הממלכה המאוחדת).
מסביב לג'ורג'טאון התפתחה עם השנים העיר מדראס (ששינתה את שמה במאה ה-20 לצ'נאי) והפכה לבירה של חברת הודו המזרחית הבריטית.
ב-1665 נודע לבריטים על הקמת חברת הודו המזרחית הצרפתית שבסיסה היה בפונדיצ'רי (אנ'), כ-150 ק"מ מדרום לצ'נאי. החברה הצרפתית נועדה להתחרות בחברה האנגלית בתחום הסחר במזרח הרחוק ומתוך חששם מהצרפתים החלו הבריטים להרחיב ולחזק את המבצר ולהגדיל את מצבת החיילים ששמרו עליו ועל העיר.
ההיסטוריה של המבצר > המלחמה הקרנטית הראשונה

ב-1744 פרצה המלחמה הקרנטית הראשונה בה עמדו צרפת ואנגליה משני עברי המתרס. המתח מול חברת הודו המזרחית הצרפתית הגיע לשיאו ב-1746 אז יצא צי ספינות צרפתיות, ועליהן כ-3,300 חיילים, לכבוש את מדראס ופורט סנט ג'ורג'. צי זה הובל על ידי ברטרנד-פרנסואה מאהה דה לה בורדנה (אנ') (ששימש באותה תקופה מושלן של המושבות הצרפתיות במאוריציוס ובראוניון). בורדנה, שהוזעק על ידי חברת הודו המזרחית הצרפתית, הצליח לכבוש את המבצר ואת מדראס והחל לבזוז אותה.
באוקטובר יצא כוח של סולטנות קרנטיקה (אנ'), שהייתה בת ברית של הבריטים, לכוון החוף כדי לשחרר את מדראס מידי הצרפתים. בקרב אדייר (אנ') שהתחולל ב-24 באוקטובר 1746 הביסו הצרפתים את הכוחות של המקומיים ושימרו את אחיזתם במבצר ובעיר.
זמן מה לאחר הכיבוש הואשם בורדנה בקבלת שוחד מחברת הודו המזרחית הבריטית, נשלח לצרפת ונכלא לשלוש שנים והפיקוד על העיר הועבר לאחריותה של החברה הצרפתית.
באפריל 1748 נחתם באירופה הסכם אקס-לה-שאפל שסיים את מלחמת הירושה האוסטרית בה היו מעורבות מספר מעצמות אירופאיות. במסגרת זו הוסכם שבריטניה תשיב את לצרפת את מצודת לואיסבורג בנובה סקוטיה ובתמורה תקבל בריטניה בחזרה את השליטה במדראס. ההסכם מומש ב-1749 ובריטניה קיבלה לידיה את העיר והמבצר.
ההיסטוריה של המבצר > המלחמה הקרנטית השלישית

לאחר החזרתו לבריטניה, ב-1749, פעלו הבריטים לחזק את המבצר כדי להתגונן מהתקפות נוספות של הצרפתים וממלכות עוינות שקמו בהודו עצמה. ב-1757 פרצה המלחמה הקרנטית השלישית במהלכה תקפו כוחות צרפתיים את המבצר ואת מדראס בניסיון לכבוש אותה שוב והטילו, בדצמבר 1758, מצור על העיר (אנ'). הכוחות הבריטים הצליחו לעמוד במצור שנמשך עד פברואר 1759 וניצלו את ההצלחה בשבירת המצור לצאת לפעולות התקפיות מול הצרפתים עד שכבשו ב-1761 את מפקדת חברת הודו המזרחית הצרפתית בפונדיצ'רי (אנ') וביססו בכך את הדומיננטיות שלהם בהודו
ההיסטוריה של המבצר > מלחמת אנגלו-מייסור הראשונה

ב-1767 פרצה מלחמת אנגלו-מייסור הראשונה בה נלחם צבא חברת הודו המזרחית הבריטית נגד צבא ממלכת מייסור בהנהגתו של חיידר עלי. מאזן הניצחונות וההפסדים של שני הצדדים הראה על שוויון אך המייסורים הצליחו להגיע לשערי מדראס והבריטים עצרו את כיבוש בירתם והמבצר ב-29 במרץ 1769 בחתימה הדדית על חוזה מדראס (אנ').
ההיסטוריה של המבצר > המאה ה-19

חברת הודו המזרחית הבריטית המשיכה להחזיק את המבצר עד פירוקה ב-1858. לאחר מכן המשיך צבא הודו הבריטית להחזיק במקום.
ההיסטוריה של המבצר > בעת החדשה

לאחר שהודו קיבלה עצמאות מסרו הבריטים את המבצר לשלטונות המקומיים. הוא הוגדר כאתר מורשת מוגן ונמסר לשימושה של האספה המחוקקת של טמיל נאדו. כמו כן משמש המקום למגורי חיל מצב קטן של צבא הודו ומוזיאון היסטורי לציון תקופת שלטון הראג' הבריטי בהודו. האתר מתוחזק על ידי סוכנות הסקר הארכאולוגי של הודו.
ב-2021 התפרסם על כוונה להכניס חברה מסחרית שתשקיע במבצר על מנת לשמרו ולהפכו לאתר תיירותי
מבנה המבצר

המבצר משתרע על שטח של כ-400 דונם ורובו מוקף חומה בגובה 6 מטר. מצד מזרח סיפק הים הגנה על המבצר ומצד מערב נחפר חפיר. בתחום המבצר נמצאים כ-13 אתרים היסטוריים כשהבולטים ביניהם הם:
כנסיית סנט מרי (אנ') שבנייתה החלה ב-1678 והסתיימה ב-1680. טקס הנחת אבן הפינה התקיים ב-25 במרץ 1678 שבו מצוין גם חג הבשורה לכן ניתן לכנסייה השם סנט מרי על שם מרים, אם ישו. הייתה זו הכנסייה האנגליקנית הראשונה שנבנתה בהודו. בנוסף לתפקידה הדתי נבנתה הכנסייה כחלק ממערך ההגנה של המבצר ולשם כך נבנו בכנסייה קירות חיצוניים עבים (4 מטר), תקרה עבה ומקומרת למניעת חדירת פגזי התותחים של אותם ימים וכן צמצום השימוש בעץ למניעת התלקחות. מעל הכנסייה מתנשא מגדל מחודד שנבנה בתחילת המאה ה-18.
המוזיאון נבנה ב-1795 לשמש את הבנק של מדראס וכן לאירועים ציבוריים. כיום משמש המבנה כמוזיאון המציג מוצגים מהתקופה הקולוניאלית הבריטית והצרפתית כשבין השאר מוצגים בו כלי נשק, מדים, מטבעות, מדליות, מסמכים היסטוריים, מכתבים ועוד. במוזיאון מספר מוצגים יוצאי דופן כמו דגל הודו הראשון שהונף לאחר הכרזת העצמאות של הודו. הכניסה למוזיאון בתשלום.
תותחים של ממלכת מייסור שנלקחו שלל על ידי בריטניה במלחמת אנגלו-מייסור הרביעית לאחר תבוסת טיפו סולטאן מוצבים על החומה המקיפה את המבצר. בכניסה למוזיאון מוצב פסל של צ'ארלס קורנווליס, אחד ממושלי הודו הבריטית.
בית וולסלי שנקרא על שם ריצ'רד וולסלי (אנ') (אחיו של ארתור ולסלי) ששירת כמושל הכללי של הודו. בבית זה מוצגות תמונות של המושלים האנגלים של הודו ובכירים אחרים.
תורן דגל מעץ טיק בגובה 46 מטר והתורן הגבוה ביותר בהודו.
בית האספה המחוקקת של טמיל נאדו (הקרוי בטמילית Namakkal Kavignar Maligai) בניין בן 10 קומות המשמש חלקים גדולים מהמנהל של מדינת טמיל נאדו. הבניין, שחלקו פתוח לביקורי קהל, עבר שיפוץ מקיף בין 2012 ל-2014.
בית רוברט קלייב (הנקרא גם "בית האדמירליות") ששימש בית מגורים של קלייב שמילא תפקידים בכירים בהודו. הבית שומר על הסגנון של המאה ה-18 בה נבנה.
גלריה

בית האספה המחוקקת של טמיל נאדו
הצריח של כנסיית סנט מרי
הכניסה למוזיאון
אחד מהתותחים שנלקחו שלל מטיפו סולטאן וצבא ממלכת מייסור
תורן העץ
בית הנשק
לקריאה נוספת

Keay, John (1991). The Honourable Company A History Of The English East India Company (1993 ed.). Great Britain: HarperCollinsPublishers. p. 69. ISBN 978-0-00-743155-7.
Talboys Wheeler, James (1861). Madras in the Olden Time. Vol. 1. Madras: J. Higginbotham. p. 72. ISBN 9788120605534. ארכיון מ-1 בנובמבר 2020. נבדק ב-28 באוקטובר 2016. {{cite book}}:  (עזרה)
הערות שוליים

↑  החברה הצרפתית נוסדה למעשה בספטמבר 1664
↑  באותה תקופה נקראה מאוריציוס בשם "אי צרפת" (Isle de France)
↑  באותה תקופה נקראה ראוניון בשם "אי בורבון" (Isle de Bourbon)
↑  המלחמה הקרנטית השלישית פרצה בהשפעת מלחמת שבע השנים שפרצה באירופה שנה לפני כן ב-1756
↑  Business group may adopt Fort St. George, באתר thehindu.com, ‏1 בדצמבר 2021
↑  רשימת האתרים ההיסטוריים בפורט סנט ג'ורג', באתר asichennai.gov.in
↑  העתק של התורן המקורי
↑  חנוכת בית האספה המחוקקת, באתר "דה טיימס אוף אינדיה", 10 ביולי 2014
קודקס ריוס

ציור האל טלאלוק מהמיתולוגיה האצטקית, בעמוד 20 של קודקס ריוס.
קודקס ריוס (בלטינית: Codex Ríos) הוא שמו של תרגום לאיטלקית של כתב היד הספרדי קודקס טייריאנו-רמנסיס אשר נכתב, ככל הנראה, על ידי פדרו דה לוס ריוס, נזיר דומיניקני שפעל באואחאקה ובפואבלה בין השנים 1547–1562.
התרגום (קודקס ריוס) נכתב ככל הנראה באיטליה בשנת 1566 לערך.
כתב היד מתאר את תרבות עמק טוואקאן (אזור פואבלה ואואחאקה).
כתב היד מחולק לשבעה חלקים, והוא מכיל 101 עמודים:
תיאור ארבע התקופות מהמיתולוגיה האצטקית.
לוח שנה המתאר את החלוקה ל-260 ימים.
לוח שנים המתאר את השנים 1558 ועד 1619 - בלא איורים.
לוח שנה בן 18 חודשים המתאר את החגים החלים בחודשים אלה, וציורי האלים השולטים בכל תקופה ותקופה.
תיאור מנהגים אצטקים.
תיאור מלווה באיורים של השנים 1195–1549.
תיאור של אירועי השנים 1556 ועד 1562, בלא איורים.
קודקס ריוס מוחזק בספריית הוותיקן.
הקודקס מכונה גם קודקס וטיקן A או קודקס וטיקנוס A וכן קודקס וטיקנוס 3738 (Codex Vatican A, Codex Vaticanus A, Codex Vaticanus 3738).
קנטאוטל
צ'אלצ'יווטיקיו
מאיאהואל
פאטקאטל
טפיולוטל
טלאלוק
שוצ'יקווצאל
ראו גם

קודקס וטיקנוס B
פרנצ'סקו השני ד'אסטה, דוכס מודנה

פרנצ'סקו השני ד'אסטה, דוכס מודנה (באיטלקית: Francesco II d'Este;‏ 6 במרץ 1660 – 6 בספטמבר 1694), היה דוכס מודנה בין השנים 1662–1694.
ביוגרפיה

פרנצ'סקו נולד ב-6 במרץ 1660 במודנה, לאלפונסו הרביעי ד'אסטה, דוכס מודנה וללאורה מרטינוצי, בתם של הירונימוס מרטינוצי ולאורה מרגריטה מאזריני, ואחייניתו של הקרדינל מאזארן. אחותו, מרי ממודנה, התחתנה בשנת 1673 עם ג'יימס, הנסיך מוויילס והפכה למלכת אנגליה בשנת 1685.
בשנת 1662, בהיותו בן שנתיים, מת אביו, ופרנצ'סקו עלה לשלטון במקומו, תוך שאמו משמשת כעוצרת עד לשנת 1674.
מדיניות החוץ של פרנצ'סקו הושפעה מדרישותיו של לואי הארבעה עשר, מלך צרפת, שהיה הפטרון של אחותו לאחר 1688, אולם הוא התנגד לניסיונות הצרפתיים להתערב בדוכסות. על מנת לחזק את הברת בין צרפת ומודנה, הוצע לפרנצ'סקו להתחתן עם ביאטריס הירונימה דה לורן, בתו הבכורה של פרנסואה מארי דה לורן, נסיך לילבון, אולם לבסוף הוא התחתן עם מריה מרגריטה פארנזה.
פרנצ'סקו למד בילדותו לנגן בכינור, ובשל אהדתו למוזיקה, הוא העסיק בחצרו את ג'ובאני מריה בונונצ'יני.
ב-6 בספטמבר 1694 מת פרנצ'סקו במודנה ללא ילדים, ודודו רינלדו השלישי ד'אסטה, דוכס מודנה עלה לשלטון במקומו.
קודרינגטון

| --- | --- |

 מדינה:  אנטיגואה וברבודה אנטיגואה וברבודה
 אי:  ברבודה
 על שם:  Christopher Codrington 
 גובה:  6 מטרים
 אוכלוסייה:  ‏
  ‑ בעיירה:  1,325 (2011)
 קואורדינטות:  17°38′00″N 61°50′00″W﻿ / ﻿17.633333333333°N 61.833333333333°W﻿ / 17.633333333333; -61.833333333333 
 אזור זמן:  UTC -4
  מפת מיקום  מפה מפורטת   (למפת אנטיגואה וברבודה מוגדלת) סנט ג'ונס ברבודה אנטיגואה רדונדה הים הקריביקודרינגטון(למפת אנטיגואה וברבודה רגילה) סנט ג'ונס ברבודה אנטיגואה רדונדה הים הקריביקודרינגטון  he tabBackground:;tabBorder:#aaa;defaultTab:0;
 
קודרינגטון (באנגלית: Codrington) היא העיירה הראשית באי ברבודה שבאנטיגואה וברבודה, השוכנת בים הקריבי.
העיירה הוקמה בשנת 1685 על ידי המושל הקולוניאלי וסוחר העבדים הבריטי כריסטופר קודרינגטון ומשפחתו. על מנת לשלוט באי, בנתה משפחת קודרינגטון טירה במרכז היישוב העיקרי. הטירה חרבה ברעידת אדמה בשנת 1843, שרידים ממנה נותרו עד היום.
בשנת 1741 התחולל בעיירה מרד עבדים גדול, בעקבות אכזריותו של המושל תומאס ביצ'ס.
על פי מפקד האוכלוסין שהתקיים בשנת 1904, התגוררו בעיירה כ-700 תושבים, ובמפקד שהתקיים ב-1991, התגוררו בה 1,252 תושבים.
דרומית לעיירה נמצא שדה התעופה ברבודה-קודרינגטון. בשדה אין טרמינל נוסעים, ובו מסלול טיסה שאורכו 500 מטרים.
הערות שוליים

↑  Airport information for Barbuda Codrington Airport
פרנסיסקו מונטרו

פרנסיסקו חאבייר מונטרו רוביו (בספרדית: Francisco Javier Montero Rubio; נולד ב-14 בינואר 1999 בסביליה שבספרד) הוא כדורגלן ספרדי המשחק בעמדת הבלם בקבוצת בשיקטש מליגת העל הטורקית.
קריירת מועדונים

מונטרו נולד בסביליה שבספרד והחל לשחק במחלקת הנוער של המועדון המקומי נרביון, ובשנת 2014 עבר למחלקת הנוער של אתלטיקו מדריד. בשנת 2018 זומן לראשונה לסגל הקבוצה הראשונה של המועדון על-ידי המאמן דייגו סימאונה. ב-23 בספטמבר 2018 שיחק מונטרו לראשונה בקבוצת המילואים של המועדון, במשחק במסגרת הליגה הספרדית השלישית.
ב-30 באוקטובר שיחק מונטרו לראשונה בקבוצה הראשונה של המועדון, במשחק במסגרת שלב שמינית הגמר של גביע המלך הספרדי. ב-6 בנובמבר הוא ערך את הופעת הבכורה שלו בליגת האלופות, כשהחליף את חוסה מריה חימנס הפצוע בניצחון 0–2 על בורוסיה דורטמונד במסגרת שלב הבתים לעונת 2018/2019. ב-10 בנובמבר ערך את הופעת הבכורה שלו בלה ליגה, בניצחון 2–3 על אתלטיק בילבאו. בסף הכל ערך מונטרו תשע הופעות ליגה בעונת 2018/2019.
ב-2 בספטמבר 2019 חידש מונטרו את חוזהו במועדון עד לשנת 2014, והושאל לדפורטיבו לה קורוניה מהליגה הספרדית השנייה למשך עונה. ב-7 בספטמבר ערך את הופעת הבכורה שלו במועדון, בהפסד 0–1 לאלבסטה במסגרת המחזור הרביעי בליגה לעונת 2019/2020. הוא ערך 30 הופעות ליגה במדי המועדון במשך תקופת ההשאלה, בסופה ירדה דפורטיבו לה קורוניה לליגה הספרדית השלישית.
ב-2 בספטמבר 2020 הושאל מונטרו לבשיקטש מליגת העל הטורקית למשך עונה. ב-24 בספטמבר הוא ערך את הופעת הבכורה שלו במועדון, בהפסד לריו אבה בדו-קרב בעיטות עונשין במסגרת סיבוב ההעפלה השלישי לליגת האלופות לעונת 2020/2021. ב-4 באוקטובר ערך את הופעת הבכורה שלו בליגת העל הטורקית, בהפסד 0–1 לגנצ'לרבירלי במסגרת המחזור הרביעי. במשך תקופת ההשאלה ערך מונטרו 13 הופעות ליגה במדי בשיקטש.
ב-1 בספטמבר 2021 חתם מונטרו על חוזה קבוע בבשיקטש. ב-15 בספטמבר הבקיע את שער הבכורה שלו במועדון, בהפסד 1–2 לבורוסיה דורטמונד במסגרת שלב הבתים של ליגת האלופות לעונת 2021/2022.
תארים

אליפות טורקיה (1): 2020/2021
הגביע הטורקי (1): 2020/2021
הערות שוליים

↑  Montero: Unas gafas que esconden al futuro central del Atlético באתר מארקה, 27 ביולי 2018 (בספרדית)
↑  Montero, central con gafas que convence באתר ספורט, 27 ביולי 2018 (בספרדית)
↑  El Atlético B remonta en Navalcarnero para lograr su primer triunfo באתר מונדו דפורטיבו, 23 בספטצבר 2018 (בספרדית)
↑  Primero Gelson, luego el susto באתר אס, 30 באוקטובר 2018 (בספרדית)
↑  El Atlético le devuelve el golpe al Borussia Dortmund באתר אל פאיס, 6 בנובמבר 2018 (בספרדית)
↑  3-2. Godín y el gol del cojo remontan al Athletic באתר La Vanguardia, ‏ 10 בנובמבר 2018 (בספרדית)
↑  Montero amplía su contrato hasta 2024 באתר הרשמי של אתלטיקו מדריד, 2 בספטמבר 2019 (בספרדית)
↑  Acuerdo con el Deportivo de La Coruña para la cesión de Montero באתר הרשמי של אתלטיקו מדריד, 2 בספטמבר 2019 (בספרדית)
↑  Francisco Montero, Beşiktaş’ta באתר הרשמי של בשיקטש, 2 בספטמבר 2020 (בטורקית)
↑  Spanish defender Francisco Montero signs with Beşiktaş באתר הרשמי של בשיקטש, 1 בספטמבר 2021 (באנגלית)
צ'ורוס

| --- | --- |

 
 מאכלים
 סוג:  פריטר, מגדן 
 מטבח:  המטבח הספרדי 
 מוצא:  צרפת, פורטוגל, ספרד 
 מרכיבים עיקריים:  קמח 
 
צ'ורוס ושוקולטה
שיחול בצק לצ'ורוס בשטרסבורג
צ'ורוס הוא מאכל מתוק העשוי מרצועות של בלילה מתוקה המטוגנת בשמן עמוק. המאכל פופולרי בספרד, פורטוגל, הפיליפינים, אמריקה הלטינית, ארצות הברית, צרפת ואיטליה. מקובל לאכול את הצ'ורוס לארוחת בוקר ולטבול אותם בשוקולטה חמה.
להכנת צ'ורוס מוזלפת הבלילה עם מזלף בצורת כוכב היישר אל תוך סיר בו שמן רותח, לטיגון קצר של מספר דקות, עד הזהבה. בדרך כלל מקובל לאכול את הצ'ורוס מייד לאחר הכנתם כדי שלא יאבדו את פריכותם.
כיוון שרצועות הצ'ורוס חלולות, יש הממלאים אותן בריבת חלב. לעיתים מפזרים עליהן אבקת סוכר או סוכר קינמון או מזליפים עליהם שוקולד, סירופ מייפל או ריבת חלב.
צ'ורוס הן מאכל נפוץ בירידים, קרנבלים ופארקי שעשועים.
צ'ורוס עם שוקולד
פרובינקיה מסופוטמיה

הפרובינקיות הרומיות של המזרח בזמן שלטונו של טראיאנוס, ובהן מסופוטמיה (מימין).
מפה המציגה את פרובינקיה מסופוטמיה
מפה של תחנות צבא רומיות במסופוטמיה מכתב יד משנת 1436.
הדיוקסיה הרומית המאוחרת של המזרח, כולל מחוז מסופוטמיה, סביב שנת 400.
מסופוטמיה היה שמה של פרובינקיה רומית באזור ההיסטורי של מסופוטמיה. בתחילה הייתה זאת יצירה קצרת מועד של הקיסר טראיאנוס בשנים 116–117 לספירה, ולאחר מכן הוקמה מחדש על ידי הקיסר ספטימיוס סוורוס בשנת 198 בערך. לאחר מכן היה מאבק על השליטה בפרובינקיה בין האימפריה הרומית והאימפריה הסאסאנית עד לכיבושים המוסלמיים המוקדמים (אנ') של המאה ה־7.
הפרובינקיה של טראיאנוס

בשנת 113 פתח הקיסר הרומי טראיאנוס (שלט בשנים 98–117) במלחמה (אנ') נגד היריבה המזרחית הוותיקה של רומא, האימפריה הפרתית. בשנת 114 הוא כבש את ארמניה הרומית (אנ'), שהפכה לפרובינקיה, ועד סוף שנת 115 הוא כבש את צפון מסופוטמיה. גם אזור זה אורגן כפרובינקיה בתחילת שנת 116, אז נטבעו מטבעות כדי לחגוג את המאורע.
מאוחר יותר באותה שנה צעד טראיאנוס למרכז ודרום מסופוטמיה (הרחיב והשלים את תחום הפרובינקיה מסופוטמיה) ומעבר לנהר החידקל לחדייב, שאותה הוא סיפח לפרובינקיה רומית אחרת, אשור (אנ'). אבל הוא לא עצר שם. בחודשים האחרונים של שנת 116, הוא כבש את העיר הפרסית שושן והדיח את המלך הפרתי אוסרואס הראשון (אנ'), והעמיד את שליט הבובות שלו פרתמספאטס (אנ') על כס המלוכה הפרתי. האימפריה הרומית לא התקדמה מאז כל כך מזרחה.
אולם עם מותו של טריאנוס, יורשו אדריאנוס (שלט בשנים 117–138) ויתר על כיבושיו מזרחית לנהר הפרת, שהפך שוב לגבול המזרחי של האימפריה הרומית.
הפרובינקיה של סוורוס > מסע המלחמה של לוקיוס ורוס

צפון מסופוטמיה, לרבות אוסרואנה, שוב נכנסה תחת שליטתה של רומא במסע המלחמה (אנ') של לוקיוס ורוס בשנים 161–166, אך אזורים אלה לא אורגנו רשמית בפרובינקיות; במקום זאת, הם הושארו תחת שליטים וסאלים מקומיים, אם כי הושארו בהם חילות־מצב רומיים, בעיקר בנציבין.
הפרובינקיה של סוורוס > שנת חמשת הקיסרים

שליטה זו אוימה בשנת 195, במהלך מלחמת האזרחים בין ספטימיוס סוורוס (קיסר בשנים 193–211) לטוען לכתר פסקניוס ניגר, כאשר פרצו מרידות באזור, ונציבין הוכנסה תחת מצור. סוורוס החזיר את הסדר על כנו במהירות וארגן את אוסרואנה כפרובינקיה באופן מלא.
הפרובינקיה של סוורוס > כיבוש מחדש על ידי סוורוס

לאחר מכן, סוורוס יצא למלחמה נגד פרתיה, שאותה סיים בהצלחה עם הפשיטה על הבירה הפרתית קטסיפון (קרב קטסיפון (198) (אנ')). הוא הקים מחדש פרובינקיה של מסופוטמיה בשנת 198, עם נציבין, שהועלתה למעמד של קולוניה (אנ') מלאה, כבירתה.
שלא כמו הפרובינקיה של טראיאנוס, שהקיפה את כל מסופוטמיה הכבושה על ידי הרומאים בין נהרות הפרת והחידקל, הפרובינקיה החדשה נתחמה בין הפרובינקיה אוסרואנה (אנ') מדרום, הפרת והחידקל מצפון, ונהר חבורס (חבור המודרני) ממזרח.
הפרובינקיה של סוורוס > אזור מלחמה

למשך שארית קיומה, הפרובינקיה החדשה נותרה סלע מחלוקת בין הרומאים לשכניהם המזרחיים, שסבלו קשה במלחמות רומא–פרס (אנ') החוזרות ונשנות. בסערה שבאה בעקבות שנת ששת הקיסרים (אנ'), בשנים 239–243, ארדשיר הראשון (מלך בשנים 224–241), מייסד האימפריה הסאסאנית החדשה שהחליפה את הפרתים הדועכים, תקף והשתלט על האזור, אך הוא הוחזר (אנ') על ידי טימסיתיאוס (אנ') לפני מותו בשנת 243. בשנות ה־50 של המאה ה־3 תקף השאה הפרסי שאפור הראשון (מלך בשנים 240–270 לערך) את מסופוטמיה, ונלחם נגד הקיסר הרומי ולריאנוס (שלט בשנים 253–260), שאותו לכד באדסה (אנ') בשנת 260. ואולם, בשנה שלאחר מכן, שאפור הובס קשות על ידי אודינת מתדמור וגורש ממסופוטמיה.
ארגון מחדש דיוקלטיאני־קונסטנטיניאני

תחת הרפורמות של דיוקלטיאנוס (שלט בשנים 284–305) ושל קונסטנטינוס הראשון (שלט בשנים 306–337), הפכה מסופוטמיה לחלק מהדיוקסיה של המזרח, שבתורה הייתה כפופה למחוז הפרטוריאני של המזרח (אנ').
נציבין וסינגרה (אנ'), יחד עם השטח בחדייב שנכבש על ידי דיוקלטיאנוס אבדו לאחר ההרס של מסע המלחמה לפרס (אנ') של יוליאנוס בשנת 363, והבירה הועברה לאמידה (אנ'), בעוד שמושבו של המפקד הצבאי (dux Mesopotamiae), נמצא בקונסטנטינה (אנ'). ערים אחרות כללו את מרטירופוליס (אנ') וקפאס (אנ').
מסופוטמיה הרומית המאוחרת והביזנטית הקדומה

לאחר הצרות שניצבו בפני הכוחות הרומיים במלחמת אנסטסיוס (אנ') בשנים 502–506, בנה הקיסר המזרחי של רומא אנסטסיוס הראשון (שלט בשנים 491–518) את מבצר דרא (אנ') כנגד נציבין וכבסיסו החדש של הדוקס מסופוטמיה.
במהלך הרפורמות של הקיסר הביזנטי יוסטיניאנוס הראשון (שלט בשנים 527–565), הפרובינקיה פוצלה: המחוזות הצפוניים עם מרטירופוליס עברו לפרובינקיה החדשה של ארמניה הרביעית, בעוד שהשאר חולק לשני מחוזות אזרחיים וכנסייתיים, האחד (האזור דרומית לחידקל) עם בירתו באמידה והשני (אזור טור עבדין) עם בירתו בדרא. הפרובינקיה סבלה רבות סבל מאוד במהלך המלחמות הכמעט קבועות עם פרס במאה ה־6. בשנת 573, הפרסים אפילו כבשו את דרא, למרות שהרומאים המזרחיים השיגו אותו מחדש תחת השלום של שנת 591. הם הפסידו אותו שוב לפרסים במלחמה הביזנטית–סאסאנית (602–628) (אנ'), והחזירו אותו שוב לשליטתם לאחר מכן, אולם איבדו את כל האזור לצמיתות לכיבושים המוסלמים בשנים 633–640.
קארל אינגליש

| --- | --- |

 לידה:  2 בפברואר 1981 (בן 43) סנט ג'ונס שבניופאונדלנד ולברדור
 עמדה:  קלע
 גובה:  1.96 מטר
 מכללה:  האווי
 דראפט:  לא נבחר, 2003
 קבוצות כשחקן
 2003–2005   2005–2006   2006–2007   2007–2009  2009–2010   2010–2011   2011–2012   2012–2013   2014   2014–2015   2016   2016   2016–:  צ'ארלסטון לואוגטורס   וירטוס בולוניה   זאדאר   גראן קנריה  קאחה לבורל ויטוריה   חובנטוד בדאלונה   סביליה   אסטודיאנטס מדריד   טנריפה   א.א.ק. אתונה   קסיקס הומקאו   טנריפה   אלבה ברלין
 הישגים כשחקן
 MVP של משחק האולסטאר של הליגה הקרואטית (2007)
קארל ג'רמון אינגליש (באנגלית: Carl Jerome English; נולד ב-2 בפברואר 1981 בסנט ג'ונס, ניופאונדלנד ולברדור) הוא כדורסלן קנדי המשחק בעמדת הקלע בקבוצת אלבה ברלין ובנבחרת קנדה. גובהו 1.96 מטר.
אינגליש, בוגר אוניברסיטת האווי משנת 2003, החל את דרכו כמקצוען בקבוצת צ'ארלסטון לואוגטורס (לימים פלורידה פליים) מליגת ה-NBDL. לאחר שנתיים יצא לאירופה וחתם בקבוצה האיטלקית, וירטוס בולוניה. לאחר שנה סבירה בבולוניה, בה קלע 7.6 נקודות והוריד 3 כדורים חוזרים בממוצע למשחק, עבר לזאדאר הקרואטית.
בזאדאר, הציג אינגליש יכולת טובה במיוחד שהביאה אותו עד לבחירה למשחק האולסטאר הקרואטי, בו הצטיין ונבחר ל-MVP של המשחק. בסך הכל העמיד בעונה זו ממוצעים מצוינים של 23.5 נקודות, 4.2 כדורים חוזרים ו-3.2 אסיסטים למשחק. בעקבות יכולתו בזאדאר, הוחתם בקבוצת ה-ACB גראן קנריה, ששיחקה גם בגביע יול"ב. גם בקנריה, המשיך במגמת העלייה שלו ובשתי עונותיו במדיה, העמיד ממוצעים של 15.5 נקודות, 3.4 כדורים חזורים, 2.4 אסיסטים ו-1.2 חטיפות למשחק.
לקראת עונת 2009/2010, חתם אינגליש בקבוצת היורוליג קאחה לבורל ויטוריה, אך לאחר עונה אחת עבר לחובנטוד בדאלונה.
אינגליש משחק כיום גם בנבחרת קנדה, אותה הוביל למקום הרביעי באליפות אמריקה 2009.
פרנצ'סקו טולדו

פרנצ'סקו טולדו (איטלקית: Francesco Toldo; נולד ב-2 בדצמבר 1971, בפדובה) הוא כדורגלן עבר איטלקי ששיחק בעמדת השוער.